als_Latn dik_Latn sag_Latn
Shqipëria mori statusin kandidat dhe nisi një tjetër etapë të rëndësishme në rrugëtimin drejt integrimit europian. Ministri i Jashtëm Ditmir Bushati, foli nga Brukseli për “Vizion Plus”, ku sqaroi se edhe në samitin e Këshillit Europian, më 26 e 27 qershor, krerët e shteteve të BE-së do ta miratojnë pa asnjë mëdyshje vendimin e kryediplomatëve europianë. Bushati theksoi se tashmë, energjitë duhen përqendruar fort në plotësimin e pesë prioriteteve kyçe, që çojnë në hapjen e negociatave për anëtarësim, një tjetër cak i rëndësishëm për hyrjen në union. Megjithatë, për shefi i diplomacisë shqiptare nënvizon se suksesi i mëtejshëm në fushën e integrimit mbetet edhe në dorë të dëshirës së vendeve anëtare për zgjerim. Bushati nuk la pa vlerësuar edhe eurokomisionerin Fyle për mbështetjen që i ka dhënë Shqipërisë.
als_Latn